Document ID: 31987D0550

KOMISSION PÄÄTÖS,
tehty 13 päivänä marraskuuta 1987,
Saksan liittotasavallan alueen tiettyjen osien aseman palauttamisesta klassisen sikaruton suhteen (87/550/ETY)
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon eläinten terveyteen liittyvistä ongelmista yhteisön sisäisessä nautaeläinten ja sikojen kaupassa 26 päivänä kesäkuuta 1964 annetun neuvoston direktiivin 64/432/ETY(), sellaisena kuin se on viimeksi muutettuna neuvoston direktiivillä 87/489/ETY(), ja erityisesti sen 4 b artiklan 1 kohdan c alakohdan,
ottaa huomioon eläinten terveyttä koskevista seikoista yhteisön sisäisessä tuoreen lihan kaupassa 12 päivänä joulukuuta 1972 annetun neuvoston direktiivin 72/461/ETY(), sellaisena kuin se on viimeksi muutettuna direktiivillä 87/489/ETY, ja erityisesti sen 13 a artiklan 2 kohdan,
sekä katsoo, että
neuvoston päätöksellä 82/838/ETY() vahvistetaan Saksan liittotasavallan alueen tietyt osat virallisesti sikarutosta vapaiksi tai sikarutosta vapaiksi,
klassisen sikaruton tautipesäkkeitä on todettu Unterfrankenin alueella, joka oli päätöksen 82/838/ETY I liitteen määräysten mukaisesti virallisesti tautivapaa, ja tämän vuoksi Unterfrankenin alueen asema peruutettiin komission päätöksellä 87/204/ETY(),
klassisen sikaruton tautipesäkkeitä on todettu Weser-Emsin alueella, joka oli päätöksen 82/838/ETY II liitteen määräysten mukaisesti tautivapaa, ja tämän vuoksi Weser-Emsin alueen asema peruutettiin komission päätöksellä 84/121/ETY(),
viimeisen tautipesäkkeen toteamisesta Unterfrankenin alueella on kulunut kolme kuukautta, eikä rokotuksia ole suoritettu, ja viimeisen tautipesäkkeen toteamisesta Weser-Emsin alueella on kulunut kuusi kuukautta,
epidemiologisen tilanteen tarkastelu osoittaa, että tauti voidaan katsoa hävitetyn näiltä alueilta ja tämän vuoksi näille alueille olisi palautettava virallisesti sikarutosta vapaiksi tai sikarutosta vapaiksi vahvistettujen alueiden asema, ja
tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Saksan liittotasavallan Unterfranken-alueelle palautetaan virallisesti sikarutosta vapaaksi vahvistettu asema.
2 artikla
Saksan liittotasavallan Weser-Ems-alueelle palautetaan sikarutosta vapaaksi vahvistettu asema.
3 artikla
Tämä päätös on osoitettu kaikille jäsenvaltioille.
Tehty Brysselissä 13 päivänä marraskuuta 1987.

Labels: 18
6